Andrew Wommack inspireerib sind tänases saates
sirutuma välja tervenemise poole, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Kohe aga on ka Andrew ise te ees.
Tere tulemast taas me saatesse!
Jätkan oma õpetusseeriat teemal "Jumal soovib, et oleksid terve",
olles katnud juba väga palju materjali.
Olen näidanud,
et see on Jumala tahe, et oleksid terve.
Viimane kord rääkisime sellest,
et kui see on Jumala tahe, et kõik oleksid terved,
siis miks kõik terveks ei saa?
Olen käsitlenud seda küsimust juba mitme nurga alt,
võttes selle aluseks Matteuse 17. peatüki,
kus üks mees tõi oma deemonitest vaevatud poja
jüngrite juurde,
et need ajaks kurjad vaimud välja
ja ta poeg saaks mingitest hoogudest terveks.
Kuid nad ei suutnud seda teha.
Nad küsisid Jeesuselt: "Miks?" ja Jeesus vastas neile Matteuse 17:20
Teie uskmatuse pärast." (ingliskeelses tõlkes)
On ka piiblitõlkeid, mis ütlevad, et vähese või nõdra usu pärast,
kuid see pole eriti täpne.
Sa ei vaja suurt usku,
sest kogu see ülejäänud salm ütleb,
et kui sul oleks kasvõi sinepiivakese jagugi usku,
oleks sellest juba küll, et teha suuri ja imelisi asju,
kui seal pole maad uskmatusele.
Nii tõin esile mõtte, et enamus inimesi ei mõista,
kuidas uskmatus kisub meid maha
ja kuidas see lahjendab, reostab ning eitab usku, mis meil on.
Sa ei vaja suurt usku.
Olen näinud surnuid ärkamas ellu ja mul pole ming hullult suurt usku.
Küll aga püüan ma seista uskmatuse vastu.
Ma tõusen kahtluste ja hirmu vastu,
püüdes teadlikult lülida end välja selle maailma asjadest,
mis lahjendavad mu usku ja takistavad mul uskumast.
Sellest võiks muidugi palju rääkida,
kuid tooksin siinkohal ühe näite selle mõtte illustreerimiseks.
Olen näinud kolme inimest surnuist ellu ärkamas -
sh mu enda poega, kes oli surnud 5 tundi.
Nii usun ma igati Jumala üleloomulikku väesse.
Kõige esimene inimene, keda nägin surnuist üles tõusmas
oli Colorados.
Politseiülem oli seal,
püüdes kiiresti lasta käiku hapnikumaski ja elustamisvahendid.
Kuid ma läksin sinna ta kõrvale
ja lihtsalt käskisin sel surnul tulla tagasi ellu,
mispeale too tõusiski istuli ja tundis end üleloomulikult hästi.
Mitte väga palju aega peale seda olin ma Omahas, Nebraska osariigis,
kus pidasin ühte teenistust.
Uskusin, et kui oled juba surnut näinud tagasi ellu tulemas,
on mis iganes asjad võimalikud.
Nii märkasin rahva seas üht ratastoolis meest.
Mõtlesin: "Kui olen näinud surnut ellu ärkamas,
saan ka näha seda meest ratastoolist tõusmas."
Ma ei jõudnud oma jutlustamise lõppu ära oodata,
et minna ja paluda selle mehe eest ning näha teda kõndimas.
Läksin haarasin tal käest ja ütlesin:
"Jeesuse, naatsaretlase nimel - kõnni!"
Haarasin tal käest ja tõmbasin ta sealt ratastoolist püsti.
Ta tõusis hooga püsti ja kukkus siis kõmm näoli maha.
Ta oli halvatud ega suutnud end ise nö kinni püüda.
See oli...
See oli äärmiselt piinlik
ja tohutult alandav.
Samas oli mul sellest mehest meeletult kahju.
Tõmbasin ju mina ta ratastoolist püsti, peale mida ta ninali kukkus.
Kogu saalitäis ahmis kohkunult õhku ja sa lihtsalt tundsid uskmatuse vaimu.
Tead, mida ma tegin?
Tegu oli suure mehega,
mistõttu laskusin põlvedele ja haarasin tal ümbert kinni,
upitades ta tagasi ratastooli ja paludes vabandust.
Soovisin talle parimatest parimat,
kuid ei suutnud talle pakkuda seda, mida ta vajas.
Mispeale ta lahkuski sealt oma ratastoolis.
Mina aga läksin tagasi hotelli, olles täielikus hämmingus.
Just nii nagu need Jeesuse jüngrid.
Küsisin Jumalalt: "Miks see ei toiminud?"
Lihtsaim vastus, mille enamus annaks, oleks: "Sa lihtsalt ei uskunud!"
Kuule anna olla!
Kui paljusid ratastoolis olijaid oled sa püsti tõmmanud,
lastes neil seejärel ninali kukkuda?
Võid öelda, mida iganes, aga ma olin seal
ja tean täpselt, millesse ma uskusin.
Mulle ei tulnud hetkekski pähe, et see mees ei võiks kõndida.
Ootasin täiega, et ta seda teeb ja mul oli ka usku sellesse.
Ja ometi ei näinud ma oodatud tulemust.
Sa ei tõmba kedagi ratastoolist püsti, kui sul pole usku selleks.
Nii võid sa öelda, mida iganes, kuid ma tean, et mul oli usku.
Olin juba varasemalt uskunud Jumalasse
ja ehitanud üles oma usku, õppides kõiki neid tõdesid.
Ilma selleta poleks ma eales julenud midagi sellist teha!
See pole mu loomuses.
Olen oma loomult introvert ja vägagi arg ning tagasihoidlik.
Nii et see polnud üldse minu moodi.
Mul oli usku ja ma tõmbasin selle mehe püsti,
kes kahjuks seepeale ninali kukkus.
Nii küsisingi Jumalalt: "Miks?"
Mul kulus selleks 3 aastat.
Mitte seetõttu, et Jumal poleks rääkinud,
vaid mul kulus pikka aega, et sellele pihta saada.
See jõudis mulle kohale,
kui lugesin üht raamatut Smith Wigglesworthi kohta.
See oli kirjutatud ta väimehe poolt, kes rääkis seal,
kuidas Smith Wigglesworth alustas oma teenistusi lausega:
"Esimene inimene, kes siia lavale tuleb,
saab terveks mis iganes hädast!"
Ja siis ta palvetas ning nägi suuri imesid,
mis kõik püüdis inimeste tähelepanu.
Seejärel ta aga jutlustas ning jagas, kuidas see kõik toimib,
peale mida ta palvetas kõigi ülejäänud haigete eest.
See on see, kuidas ta pidas oma teenistusi,
et saada kõigi tähelepanu.
Need inimesed teadsid, kuidas ta neid asju teeb.
Seal oli üks vanem naine, kellel oli kõhu peal vähkkasvaja
ja ta nägi välja kui rase.
See oli tohutult suur.
Ta oli nii nõrk, et ta suutis vaevu istudagi,
rääkimata siis veel seismisest.
Nii oli tal kaks sõpra, kes teda istudeski püsti hoidsid.
Kui siis Smith Wigglesworth ütles:
"Esimene inimene, kes siia lavale tuleb,
saab terveks ükskõik, millisest hädast",
siis need kaks sõpra haarasid sellest naisest kinni
ja viisid ta lavale, et ta võiks olla see esimene.
Smith Wigglesworth alustas selle naise eest palvetamist,
öeldes ta sõpradele: "Laske tast' lahti!"
Need naised ütlesid, et nad ei saa seda teha,
kuna nende sõbranna on nii nõrk ega suuda ise püsti seista.
Smith Wigglesworth tõstis aga häält ja ütles: "Laske tast' lahti!"
Nad tegid seda,
mispeale see naine kukkus kõhuli oma kasvaja otsa maha,
karjatades suurest valust.
Just täpselt nõnda
nagu ma selle mehe ratastoolist püsti tõmbasin
ja kes ka ninali kukkus.
Rahvast seas kostus ohkeid, ägamist ja uskmatust.
Uskmatust oli kohe nii rohkesti, et lõika või noaga.
Kuid tead, mida Smith Wigglesworth tegi?
Ta ütles: "Tõstke ta püsti!"
Tead, mida ma tegin, kui see ratastooli mees maha kukkus?
Ma kukkusin ise seesmiselt kokku ja lasin hirmul saada võitu endast,
sest mul oli häbi ja ma teadsin, et sel mehel on häbi.
Tundsin, et olen Jumalat valesti esindanud.
Sain kõigutatud teiste tunnetest-arvamistest.
Vaatame Johannese 5:44, kus Jeesus ütles:
"Kuidas te võite uskuda, kui te ootate austust üksteiselt
ega otsi seda austust, mis tuleb üksnes Jumalalt?"
Jeesus ütles: "Kui otsite austust inimestelt
ja see, mida teised teist arvavad, on tähtis te jaoks,
siis see takistab teid uskumast."
Kui muretsed selle pärast, mida teisest sust' arvavad,
takistab see sind ka uskumast.
Pead jõudma punkti, kus hoolid vaid Jumalast
ja usud vaid Jumalasse.
Ja isegi, kui kogu maailm läheks teises suunas,
lähed sina ikka sinna, kuhu Jumal sind läkitab.
Kui aga oled mõjutatud inimeste arvamustest,
ei ela sa mitte usus, vaid hirmus
ja püüad meeldida inimestele.
See vahe minu olukorras selle mehega
ja Smith Wigglesworthi olukorras selle naisega oli see, et...
Ma ei usu, et Smith Wigglesworthil oleks olnud grammigi rohkem usku
kui minul.
Vahe aga oli selles, et tal oli palju vähem uskmatust.
Ta oli kui kõva tükk inimeste arvamuste suhtes.
Muide Smith Wigglesworthi väimees, kes selle raamatu kirjutas,
kasutas Smith Wigglesworthi kohta väljendit: "Kõva kui purikas."
Inimesed pidasid teda kõvaks purikaks,
mis tunnete tasandil räägituna tähendab külm olemist.
Tundetu ja kõigutamatu olemist.
Smith Wigglesworthil oli ükskõik, mida keegi temast arvas.
Ta ei hoolinud sellest.
Mina aga hoolisin.
Nii ei saanud ma selle mehe eest paludes
kehvemaid tulemusi
kui Smith Wigglesworth selle naise eest paludes.
See naine kukkus ka ninali oma kõhukasvaja otsa,
nii nagu minu ratastoolis mees, kes ei suutnud käia.
Täpselt sama olukord.
Mul polnud vähem usku kui Smith Wigglesworthil
ja tal polnud rohkem usku kui minul.
Erinevus oli vaid selles, et kui see kõik juhtus,
lasin mina hirmul ja kahtlustel võtta maad,
mis lahjendasid mu usku ja nullisid selle ära.
Smith Wigglesworth aga ütles: "Tõstke ta püsti!"
Mispeale need naised tõstsid oma sõbranna püsti
ja Smith Wigglesworth ütles teist korda: "Laske tast' lahti!"
Nad ütlesid: "Ei lase!",
mispeale Smith Wigglesworth karjus: "Ma ütlesin laske tast' lahti!"
Nad lasid temast lahti ja naine kukkus jälle kõhuli maha.
Juba teist korda!
Ei mingeid väliseid muutusi
ega tõestust, et ta oleks terveks saanud.
Ja kõik inimesed ahmisid jälle õhku.
Tead, mida Smith Wigglesworth tegi?
Ta ütles: "Tõstke ta püsti!"
Nad tõstsid ta kolmandat korda püsti ja ta ütles: "Laske tast' lahti!"
Nad ütlesid: "Ei lase!"
ja ta vastas: "Ma ütlesin, et laske tast' lahti!"
Naised keeldusid seda tegemast,
kuniks üks mees tõusis rahva seast
ja ütles: "Te igavene metslane, jätke need naised juba rahule!"
Mispeale Smith Wigglesworth karjus selle mehe peale ja ütles:
"Tegelege oma asjadega!
Ma tean, mis on minu asi teha!" ja käskis taas lasta sest naisest lahti.
Nad lasid tast' uuesti lahti ja kui ta hakkas kukkuma,
kukkus see kasvaja ta kõhult põrandale
ja ta kõndis omal jalal lavalt minema.
Usun, et Smith Wigglesworthil polnud grammigi rohkem usku kui mul
Erinevus oli vaid selles, et tal oli vähem uskmatust.
Ta oli olnud palju Jumala ligiolus
ja lõiganud end läbi inimeste erinevatest arvamustest.
Tal oli ehk ka sinepiivakese jagu usku,
kuid ta ei lasknud end kõigutada
hirmust inimeste-, läbikukkumise- või mille iganes muu ees,
mis said mulle takistuseks selle ratastoolis mehe aitamisel.
Loodan, et saad aru, millest siin räägin?
Fakt on see, et kui usud, et Jumal tahab, et oleksid terve
ja kui mõistad "oma mäe" kõnetamist nagu Markuse 11:23 räägitakse.
See, et ütled neid asju oma suuga välja
ja aktiveerid oma usu, mispeale ka näed asju sündimas.
Kui mõistad neid kõige algelisemaid tõdesid
ja tervenemise kõige lihtsamaid aluseid,
siis sul on ka piisavalt usku näha surnuid ärkamas ellu
ja näha kurte saamas kuuljaiks ning pimedaid nägijaiks.
Et siis, küsimus pole selles, et sul oleks usuga probleeme.
Küsimus on hoopis selles, et sul on uskmatusega probleeme.
Me oleme nii juurdunud sellesse maailma,
imades endasse kõigi inimeste kriitika.
Osadele teist on öeldud, et tervenemine on saatanast
ja Jumal ei tervenda enam.
Ja isegi, et oled uuendanud oma meeli,
sul on usku ja sa tead, et Jumal soovib inimestele tervist,
on sul tagakuklas ikka üks väike kahtluse ussike:
"Kas see äkki pole mitte saatan, kes mu kaudu tegutseb?"
Milline rumal mõte!
Ma ei taha olla ebaviisakas, aga on lausa hämmastav,
kuidas laseme end rikkuda sellistel asjadel!
Kui tervenemine oleks saatanast,
siis miks me ei näe kõiki baarides olevaid inimesi
olevat terved?
Miks me siis ei näe eripaigus inimesi kogemas imelisi tervenemisi?
Pimedaid ja kurte saamas terveks?
Tervenemine pole saatanast, kuigi osadele teist on seda öeldud.
Ja kuigi sa tead täna, et Jumala tahe on tervendada,
pole sa siiski saanud täiesti lahti sellest uskmatusest,
mis õõnestab ja nullib su usku.
Uskmatusest lahti saamiseks peab pingutama pisut.
Me elame uskmatust täis maailmas.
Tean, et paljud pole selle väitega nõus
ja sul on igati õigus oma arvamusele.
Ma ei kritiseeri sind selle pärast.
Kuid ma pole ka sinuga nõus, sest muidu eksiksime mõlemad.
Maailm on uskmatust täis,
mistõttu kui hakkad uskuma - ka üleloomulikku,
uskudes, et surnud võivad üles tõusta ja pimedad saada nägijaiks
ning sa hakkad rääkima Jumala ehedusest
ja käituma nagu kristlane ning nagu usklik,
on raudselt inimesi, kes arvavad, et oled segi läinud
ja nad tõusevad su vastu.
Nii on ütlemata kurb, et enamus meist on nii juurdunud
sellesse lihalikku, uskmatusse maailma.
Oleme igati teadlikud neist valedest väärtustest ja suhtumistest,
mis mõjutavad meid nii tugevalt, et nullivad ära me usu.
Ja see ongi see, mida Jeesus oma jüngritele ütles,
kui nad ei mõistnud,
miks nad ei suutnud kurje vaime välja ajada?
Neil oli ilmselgelt usku, sest nad olid seda varasemalt teinud.
Kuid kui nad tegid seekord sama asja, ei näinud nad õigeid tulemusi
ja Jeesus ütles, et see on nende uskmatuse pärast.
Vaatame seda sama lugu Markuse 9:20.
"Ja nad tõid ta Jeesuse juurde
ja Jeesust nähes raputas vaim kohe poissi
ja poiss kukkus maha ja vähkres vahtu suust ajades."
Nii et kui see poiss Jeesuse juurde toodi,
ilmutasid poisis olevad deemonid ennast
ja poissi tabas mingi hoog.
See kõik oli silmaga nähtav.
Jeesus ütles oma jüngritele selle olukorra kohta,
et neil pole usku.
Piiblis pole öeldud, miks neil polnud usku,
kuid ridade vahelt lugedes saan ma sellest aru selliselt,
et need deemonid tegid jüngrite silme all sama,
mida Jeesusegi silme all,
raputades seda poissi, nii et talle tuli mingi hoog peale.
Kui jüngrid nägid nüüd midagi, mis oli vastuolus nende uskumustega
ja sellega, mida Jeesus oli neile õpetanud,
siis nad lasid oma inimlikel tunnetel ja teadmistel võimust võtta.
Usun, et see oli see, kust nende uskmatus alguse sai.
Ma ei tea, kas oled näinud kunagi kedagi,
kellel mõni hoog peale tuleb,
aga mina olen, olles näinud väga tõsist hoogu.
Usu mind - see ajab iga viimse kui ihukarva püsti!
See on hirmuäratav!
Seetõttu ka, kui sinus on natukenegi avatust uskmatusele
või asjadele, mis näivad olevat vastuolus Jumala Sõnaga,
siis nähes mõnda sellist hoogu tõuseb su uskmatus täiega pinnale.
Usun, et see on ka see, mis nende jüngritega juhtus.
Nad küll tegid, mis tarvis ja neil oli ka usku selleks,
kuid kui need deemonid seda poissi raputasid,
nii et talle üks hoog peale tuli,
tõusis nende uskmatus pinnale.
See on ka põhjus,
miks nad ei näinud seda poissi tervenemas.
Kujuta korra ette kahte termomeetrit.
Näiteks neid, millega õhutemperatuuri mõõdetakse.
Üks oleks su usu taseme mõõtmiseks ja teine uskmatuse mõõtmiseks.
Enamus inimesi teavad vaid oma usutaset.
Kui nad aga siis mõne probleemiga kokku põrkavad
ega saa oma palvetele vastuseid,
ütleb enamus neist: "Mul lihtsalt pole piisavalt usku."
Mu meelest on see vale hinnang, sest Jeesus ütles Matteuse 17:20:
"Kui teil oleks usku sinepiivakese võrra,
ja te ütleksite sellele mäele: Siirdu siit sinna!”,
siis ta siirduks, ja miski ei oleks teile võimatu."
Ma ei usu, et peaksid kangesti ehitama üles oma usku
nagu paljud seda ette kujutavad.
Enamus inimesi aga läheneks sellele nii.
Kui nad vajaks füüsilist tervenemist ja nad palvetaks selle eest,
aga ei näe midagi sündimas,
siis nende esimene reaktsioon on: "Ma vajan lihtsalt rohkem usku."
Ja siis nad püüavad hakata ehitama üles oma usku.
Nad loovad isegi mõne palveketi,
paludes sajal või tuhandel inimesel paluda enda eest,
et kõik valaks välja oma usu
ja nad võiks kogeda oma imet Jumalalt.
Põhjus, miks see nii on, on selles,
et paljud isegi ei oska mõelda uskmatuse teemale.
Piibel ütleb 1. Korintlastele 5:6:
"Pisut haputaignat teeb kogu taigna hapuks..."
Nõnda saadab ka pisut pattu väga palju halba korda
ja pisut uskmatust võib nullida ära suure hulga usku.
Osa inimesi ei mõista seda,
aga see kehtis isegi Jeesuse teenistuses.
Markuse 6:5: "Ja ta ei saanud seal teha ühtegi vägevat tegu
peale mõne põdeja tervendamise Ja ta pani imeks nende uskmatust."
Seal pole öeldud, et Jeesus ei tahtnud tervendada,
vaid et Ta ei suutnud tervendada
ja seda tänu inimeste uskmatusele.
Tänu inimeste, mitte Jeesuse uskmatusele.
Jeesus tegutses täiuslikus usus,
kuid inimeste uskmatus, keda Ta püüdis aidata,
takistas ka Tema usul toimimast.
Nii et pisut uskmatust mõjutab väga palju.
Kui see mõjutas juba Jeesust, kes tegutses täiuslikult Jumala väes
ja kes ei suutnud ületada inimeste uskmatust,
siis ei suuda ka sina seda.
Sa pead saama lahti uskmatusest!
Seetõttu ka, kui Jeesus läks Jairuse tütart surnuist üles äratama,
siis inimesed pilkasid Teda,
kui Ta ütles, et tüdruk pole surnud, vaid lihtsalt magab.
Nad naersid Ta välja ja pilkasid Teda.
Kuid seda uskmatuse tõttu.
Nad naersid Ta välja ja ütlesid, et Jeesus ei tea, millest räägib.
Kuid Jeesus blokkis kõik pilkajad ära,
lastes vaid tüdruku emal-isal ja mõnel oma jüngril
minna Temaga tüdruku tuppa.
Ta võttis kaasa vaid need, kelle usu teadis olevat tugeva.
Miks? Sest Ta pidi eraldama end inimeste uskmatusest,
et Ta usk võiks toimida.
Muide, Jeesusel polnud vaid seemnekese jagu usku,
vaid ikka kohe täies mahus usk.
Ometi pidi Ta eraldama teiste uskmatuse oma usust,
et Ta usk võiks toimida ja Jairuse tütar võiks ärgata surnuist.
Sama oli Peetrusega,
kui ta ühe inimese surnuist äratas (Apostlite teod 9:36-41).
Sama oli Eelijaga ja Eliisaga (2. Kuningate 4).
Eelija äratas 1. Kunigate 17. ptk.'s ühe lesknaise poja surnuist.
Kõik need mehed lülisid uskmatud välja.
Küsimus polnud vaid kurjades inimestes,
aga kasvõi surnud laste emades.
Need jumalamehed eraldasid end nendest,
sest nad ei tahtnud enda ligi leinavaid, kurvastavaid inimesi.
Nad tahtsid olla täiesti omaette,
et nende sinepiivakese suurune usk võiks toimida.
Selline lähenemine on muutnud täiega mu elu!
Ja selle asemel, et mõelda: "Mu usk ei toimi!",
ma hoopis mõistan, et mul kas polegi seda
või seda on vähe.
Täna ma tean,
et mulle anti uuestisünni hetkel ka usku.
Efeslastele 2:8 ütleb nii.
Mul on sama usk, mis oli Jumala Pojal.
Mul on oma usumõõt. (Roomlastele 12:3)
Mul on sama usk, mis Paulusel. (Galaatlastele 2:20)
Mul on usku, nii et see pole üldse teema.
Küll aga on probleemiks see,
et olen lasknud sel maailmal mõjutada end liiga palju
ja ammutanud endasse liiga palju selle maailma väärtusi ja jama,
pannes ka liiga palju tähele, mida teised minust arvavad.
Ma pean sellest lahti saama.
Kuid see kõik on täiega muutnud mu elu.
See on julgustanud mind,
et mu sinepiivakese suurusest usust piisab.
Sa võid ju kritiseerida mind ja mõelda,
kuidas ma üldse julgen midagi sellist väita?
Kuid ma olen näinud kolme inimest tõusmas üles surnuist
ja oma tuttavate kaudu veelgi suuremal hulgal.
Kuid ma isiklikult olen palvetanud 3 inimese eest, kes tõusid surnuist.
Nii et, kuniks sa pole teinud paremini, ära kritiseeri mind.
Olen näinud ühe teenistuse jooksul 30 kurti saamas kuuljateks.
Olen näinud pimedate silmi avanemas ja muid imesid sündimas.
Mitte, et ma oleks täiuslik selles vallas,
kuid ma olen näinud oma usku toimimas
ja see on mind selliselt üles ehitanud, et ma tean, et mul on usku.
Küsimus pole usus.
Küsimus on uskmatuses.
Roomlastele 10:17:
"Nii tuleb siis usk kuuldust, aga kuuldu Kristuse sõna kaudu."
Uskmatus tuleb sisuliselt samamoodi.
See tuleb kuuldu kaudu.
Kui keskendud Jumala Sõnale, tõuseb ka su usk ning on tugev.
Kui aga keskendud kõigele maailma jamale, imelikele asjadele,
poliitilisele korrektsusele, võlts väärtustele ja ebamoraalsusele,
siis kõik see avab ukse uskmatusele.
See ei peagi väljenduma selles,
kus keegi ütleb: "Tervenemine on saatanast!"
Piisab juba sellest, kui keegi ütleb: "Mitte igaüks ei saa terveks.
See pole Jumala tahe igas olukorras."
See kõik on juba uskmatus, mis külvab sinusse kahtlusi.
Kui keegi ütleb: "Jah, Jumal küll tervendab,
kuid sa pole seda piisavalt väärt.
Sa pole piisavalt palvetanud ega otsinud piisavalt Jumalat.
Sa pole elanud piisavalt püha elu."
See kõik on uskmatus, mis nullib ära su usu.
Mis iganes Jumala vastasus...
See ei pea isegi olema patt või Tema hülgamine.
Piisab sellest, kui oled lihtsalt tavaline,
sest tavalised inimesed ei usu.
Neis on pigem loomupärane uskmatus,
mis läheb kõigi Jumala asjade vastu.
Sa pead sellest kõigest võitu saama,
kui tahad tõesti näha Jumala üleloomulikku väge toimimas
ka enda elus.
Ma jagan sinuga asju, mis on hindamatud.
See on oluline teema, millest oleks nii palju rohkem rääkida.
Siin oma saadetes rajan ma vaid kui üht vundamenti,
kuid ma olen pannud kokku ka nö "Parema tervise paketi",
mis lisaks õpetusele "Jumal soovib, et oleksid terve",
kätkeb endas ka DVD'sid
imeliselt tervenenud inimeste tunnistusega.
Kuula järgnevat reklaami ja võta meiega ühendust juba täna!
Andrew raamat: "Jumal tahab, et oleksid terve"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Või sa võid tellida endale kõik need materjalid koos.
See "Parema tervise pakett" kätkeb endas kas CD'sid või DVD'sid
raamatut ja õppematerjali
pluss "Tervenemisteekonnad" 1-2. osa
ja tervenduspiiblisalmide CD'd.
See pakett on samuti tellitav ekraanil oleva kodulehe kaudu.
Kolmas õpetus samast seeriast: "Miks kõik ei saa terveks?"
on samuti tellitav me kodulehe kaudu.
Tellimisinfo on nähtav ekraanil.
Ekraanil on Andrew Wommacki teenistuse kontakandmed
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Igal suvel toimub ka meie suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba aastaid tagasi.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil, nii et tutvu sealse infoga.
See on hea üritus, millest osa võtta.
Vaata meid järgmiselgi korral,
mil jagame Hanna dramaatilist, samas erakordset tervenemise lugu.
Teadsime esimesest päevast alates, et Hanna on väga eriline.
Ta üllatas meid juba viljastumise hetkest alates.
Kõik sai alguse sellest, kui mõistsime, et Hanna on haige.
Kohe tõsiselt haige.
Ta oli kummalist värvi
ja kuigi ma ei öelnud tookord midagi,
tekitas tema väljanägemine minus kummalisi tundeid.
See oli väga stressirohke aeg,
sest vanavanematena muretsesime ta pärast väga.
Ta ei söönud eriti midagi. Võttis paar ampsu
või kui jõi midagi, oksendas selle kohe välja.
3,5-aastaselt oli ta kasvult sama suur, kui 9-kuune beebi.
Osa inimesi ütles, et Jumal küll tahab tervendada,
aga vahel ka ei tee seda.
Kuulsin igasugu erinevaid asju.
Tõlge: Anne-Ly Raukas